Na temelju članka 107. Zakona o odgoju i obrazovanju u osnovnoj i srednjoj školi (''Narodne novine'', broj 87/08., 86/09., 92/10., 105/10. – ispr., 90/11., 5/12., 16/12., 86/12., 94/13., 152/14.,7/17., 68/18., 98/19, 64/20, 151/22, 156/23), članka 6. Pravilnika o radu i članaka 8. i 9. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu Pravilnik) ravnateljica **OSNOVNE ŠKOLE MARINA DRŽIĆA, Volantina 6, 20000 Dubrovnik, raspisuje**

**N A T J E Č A J**

**za zasnivanje radnog odnosa**

za sljedeća radna mjesta:

1. Učitelj/ica edukator rehabilitator za rad u odgojno obrazovnim skupinama u Školi s posebnim programom, 2 izvršitelja na puno, neodređeno radno vrijeme
2. Učitelj/ica edukator rehabilitator za rad u Školi s posebnim programom, 1 izvršitelj na nepuno (20 sati tjedno), određeno radno vrijeme (do povratka radnice na rad u punom radnom vremenu)
3. Učitelj/ica kemije, 1 izvršitelj na nepuno (24 sata tjedno) neodređeno radno vrijeme
4. Učitelj/ica matematike, 1 izvršitelj na nepuno određeno radno vrijeme (20 sati tjedno) do povratka radnice na rad u punom radnom vremenu
5. Učitelj/ica hrvatskog jezika, 1 izvršitelj na puno određeno radno vrijeme do povratka radnice na rad s roditeljskog dopusta
6. Stručni suradnik/ica psiholog, 1 izvršitelj na puno određeno radno vrijeme do povratka radnice na rad s roditeljskog dopusta
7. Kuhar/ica, 1 izvršitelj na puno neodređeno radno vrijeme
8. Spremač/ica, 2 izvršitelja na puno određeno radno vrijeme do povratka radnice na rad s bolovanja

Na natječaj se mogu javiti osobe oba spola sukladno Zakonu o ravnopravnosti spolova ( NN 82/08., 69/17.).

Izrazi u ovom natječaju navedeni u muškom rodu neutralni su i odnose se jednako na osobe oba spola.

**Uvjeti**:

Pored općih uvjeta iz Zakona o radu (NN93/14, 127/17 i 98/19, 151/22, 46/23 i 64/23) kandidati moraju ispunjavati i posebne uvjete sukladno Zakonu o odgoju i obrazovanju u osnovnoj i srednjoj školi (''Narodne novine'', broj 87/08., 86/09., 92/10., 105/10. – ispr., 90/11., 5/12., 16/12., 86/12., 94/13., 152/14., 7/17., 68/18. 98/19, 64/20, 151/22, 156/23) i Pravilniku o odgovarajućoj vrsti obrazovanja učitelja i stručnih suradnika i osnovnoj školi (''Narodne novine'', broj 6/2019, 75/20)

**Za radna mjesta od rednog broja 1. do rednog broja 2.**

1. Poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada
2. Poslove učitelja edukatora rehabilitatora za rad s djecom u posebnim razrednim odjelima ili odgojno-obrazovnim skupinama po posebnim programima za učenike s teškoćama u razvoju može obavljati osoba koja je završila diplomski sveučilišni studij za edukatora rehabilitatora ili sveučilišni dodiplomski studij za edukatora rehabilitatora ili četverogodišnji dodiplomski studij kojim je stečena visoka stručna sprema u skladu s ranijim propisima

**Za radno mjesto od rednog broja 3 do rednog broja 5.**

1. Poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada
2. Poslove učitelja predmetne nastave u osnovnoj školi može obavljati osoba koja je završila:a) - studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,b) – studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko- metodičko obrazovanje s najmanje 55 ECTS-a (u daljnjem tekstu: pedagoške kompetencije), ako se na natječaj ne javi osoba iz točke a) ovoga stavka - četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a) ovoga stavka,c) - preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b) ovoga stavka.

**Za radno mjesto pod rednim broja 6.**

1. Poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada

2. Poslove stručnog suradnika u osnovnoj školi može obavljati osoba koja je završila diplomski sveučilišni studij za psihologa ili sveučilišni dodiplomski studij za psihologa

**Za radno mjesto pod rednim brojem 7.**

Završena srednja škola -program kuhar odnosno KV kuhar i završen tečaj higijenskog minimuma.

**Za radno mjesta pod rednim brojem 8.**

**Z**avršena osnovna škola

Radni odnos u Školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Uz pisanu prijavu kandidat treba priložiti:

- životopis,

- diplomu, odnosno dokaz o odgovarajućem stupnju obrazovanja,

- dokaz o državljanstvu,

- uvjerenje nadležnog suda da kandidat nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi (ne starije od 30 dana od dana objave natječaja),

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Svi navedeni prilozi dostavljaju se u neovjerenoj preslici, a izabrani kandidat dužan je prije sklapanja ugovora o radu priložiti izvornike isprava.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21, 156/23), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Najkasnije do isteka roka za podnošenje prijava na natječaj, na mrežnoj stranici Škole [http:/](http://www)os-mdrzica-du.skole.hr  objaviti će se način procjene odnosno testiranja kandidata te pravni i drugi izvori za pripremu kandidata ukoliko se procjena odnosno testiranje provodi o poznavanju propisa.

Kandidati koji su pravodobno podnijeli potpunu prijavu te ispunjavaju uvjete iz natječaja obvezni su pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje. Ako kandidat ne pristupi prethodnoj procjeni odnosno testiranju, smatra se da je prijava na natječaj povučena.

Kandidati sami snose troškove dolaska na testiranje.

U prijavi na natječaj kandidat je dužan navesti osobne podatke (osobno ime, adresa stanovanja, broj telefona ili mobitela, po mogućnosti e-mail adresu na koju će mu biti dostavljena obavijest o datumu i vremenu procjene odnosno testiranja) i naziv radnog mjesta na koji se prijavljuje. Time kandidat daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

Urednom prijavom smatra se prijava koja sadrži sve priloge navedene u natječaju i koja je pristigla u zadanom roku.

Rok za predaju prijava ne može biti kraći od osam (8) dana od dana objave natječaja.

Nepotpune i nepravodobne prijave neće se razmatrati.

Prijave s dokazima o ispunjavanju traženih uvjeta slati poštom ili neposredno na adresu s naznakom:

**OSNOVNA ŠKOLA MARINA DRŽIĆA**

**Volantina 6**

**20 000 DUBROVNIK**

< za natječaj-naziv radnog mjesta za koje se kandidat prijavljuje>

Kandidati će o rezultatima natječaja biti obaviješteni putem mrežnih stranica Škole u roku od petnaest dana od dana sklapanja ugovora o radu sa izabranim kandidatom, osim ako posebnim propisom nije drugačije određeno.

Iznimno ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnom zakonu sve se kandidate izvješćuje istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnom zakonu izvješćuje pisanom preporučenom poštanskom pošiljkom s povratnicom.

KLASA: 112-02/25-01/2

URBROJ: 2117-1-128-02-25-2

Dubrovnik, 26. rujna 2025.

**Natječaj je objavljen 26. rujna 2025. na oglasnoj ploči i web stranicama Škole i Hrvatskog zavoda za zapošljavanje i otvoren je do 6. listopada 2025.**